Apstiprināts

Rīgas Stradiņa universitātes Sarkanā Krusta medicīnas koledžas

Iepirkuma komisijas

2020.gada 17.janvāra sēdē

**Iepirkuma**

**„Daudzfunkcionāla mācību manekena (pieaugušais) iegāde”**

**nolikums**

**(iepirkuma identifikācijas Nr. RSU SKMK 2020/1)**

**Rīgā**

## Iepirkuma identifikācijas numurs un informācija par Pasūtītāju

* 1. Iepirkuma identifikācijas numurs ir RSU SKMK 2020/1.
  2. Pasūtītājs ir Rīgas Stradiņa universitātes Sarkanā Krusta medicīnas koledža (turpmāk – RSU SKMK), nodokļu maksātāja reģistrācijas numurs: 90000809720, adrese: J. Asara iela 5, Rīga, LV-1009.
  3. Kontaktpersona par iepirkuma priekšmetu: Kontaktpersona: Jānis Spilve, tel. +371 29378096; fakss: +371 67276591, e-pasta adrese: rsuskmk@rsu.lv.

## Iepirkuma priekšmeta raksturojums

* 1. Iepirkuma priekšmets ir Daudzfunkcionāla mācību manekena (pieaugušais)” iegāde saskaņā ar tehnisko specifikāciju (1.pielikums).
  2. Iepirkuma veids – iepirkums atbilstoši Publisko iepirkumu likuma 9. panta prasībām.
  3. Piedāvājuma izvēles kritērijs ir cena.
  4. Iepirkuma priekšmets atbilstoši CPV klasifikatoram: 33190000-8 Dažādas medicīniskās ierīces.
  5. Finansējums līguma izpildei tiek piešķirts no Eiropas Savienības Eiropas Reģionālā attīstības fonda līdzfinansēta projekta Nr. 8.1.4.0/117/I/002 „STEM izglītības programmu infrastruktūras modernizēšana RSU Sarkanā Krusta medicīnas koledžā".
  6. Līguma izpildes vieta - J. Asara iela 5, Rīga, LV-1009.
  7. Līguma izpildes termiņš - 3 mēneši no pasūtījuma izdarīšanas.

## Pretendenti

* 1. Par pretendentu var būt fiziskā vai juridiskā persona, šādu personu apvienība jebkurā to kombinācijā, kura ir iesniegusi visus dokumentus nolikumā noteiktajā kārtībā.
  2. Visiem pretendentiem piemēro vienādus noteikumus.
  3. Ja piedāvājumu iesniedz personu apvienība, visi apvienības dalībnieki paraksta piedāvājumā ietvertos dokumentus.
  4. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, kā arī katras personas atbildības apjomu. Šo informāciju paraksta visi personu apvienības dalībnieki.

## Piedāvājumu iesniegšanas vieta, datums un laiks

Pretendents savu piedāvājumu iesniedz līdz **2020.gada 28.janvāris plkst.11.30 Elektronisko iepirkumu sistēmas (turpmāk – EIS)** [**www.eis.gov.lv**](http://www.eis.gov.lv) **e-konkursu apakšsistēmā**. Ārpus EIS e-konkursu apakšsistēmas iesniegtie piedāvājumi netiks atvērti un vērtēti.

1. **Nolikuma saņemšana un papildu informācija par iepirkumu**
   1. Nolikums un ar to saistītā iepirkuma dokumentācija pieejama EIS [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā. Ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
   2. Visu informāciju par iepirkuma norisi, kā arī atbildes uz ieinteresēto piegādātāju jautājumiem iepirkumu komisija (turpmāk – Komisija) sniedz rakstveidā.
   3. Ieinteresētais piegādātājs jautājumus par iepirkuma nolikumu uzdod rakstveidā, adresējot tos iepirkuma komisijai un nosūtot to elektroniski uz elektroniskā pasta adresi: rsuskmk@rsu.lv vai iesniedz EIS e-konkursa apakšsistēmā, ja piegādātājs ir reģistrēts EIS un šī iepirkuma sadaļā ir reģistrējies kā nolikuma saņēmējs.
   4. Par informācijas pieprasījuma vai jautājuma saņemšanas dienu uzskata saņemtās vēstules vai e-pasta reģistrācijas datumu vai informācijas pieprasījuma vai jautājuma iesniegšanas datumu EIS e-konkursu apakšsistēmā. Ārpus Pasūtītāja noteiktā darba laika pa pastu, e-pastu vai EIS e-konkursu apakšsistēmā saņemtais informācijas pieprasījums vai jautājums tiek uzskatīts par saņemtu nākamajā darba dienā.
   5. Ja ieinteresētais piegādātājs ir laikus pieprasījis papildu informāciju par iepirkuma nolikumā iekļautajām prasībām, Komisija atbildi sniedz rakstveidā triju darbdienu laikā, bet ne vēlāk četras dienas pirms piedāvājumu iesniegšanas termiņa beigām.
   6. Komisija sniegto skaidrojumu kopā ar uzdoto jautājumu vai informācijas pieprasījumu, bet nenorādot jautājuma vai pieprasījuma iesniedzēju, ievieto EIS [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā un rakstveidā nosūta jautājuma iesniedzējam un pretendentiem, kuri jau iesnieguši piedāvājumus.
   7. Ieinteresēto piegādātāju pienākums ir pastāvīgi sekot EIS [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā publicētajai informācijai par iepirkumu un iekļaut to savā piedāvājumā. Komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja EIS [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā.
2. **Piedāvājumu iesniegšanas un noformēšanas kārtība**
   1. Vispārējie nosacījumi pretendenta dalībai iepirkumā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā.
   2. Lai apliecinātu savu dalību iepirkumā, pretendentam jāiesniedz **pieteikums** saskaņā ar EIS e-konkursu apakšsistēmā šī iepirkuma sadaļā publicēto veidlapu un visi papildu pievienojamie dokumenti (atlases dokumenti, tehniskais piedāvājums, finanšu piedāvājums u.c.).
   3. Pieteikumā atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
   4. Ja pretendents ir ārvalstī reģistrēta juridiska persona, tad pretendents papildus 6.2.punktā minētajiem dokumentiem pievieno arī juridiskas personas reģistrāciju apliecinošu dokumentu. Ja pretendents ir ārvalstī reģistrēta personu apvienība, tad pretendents papildus 6.2.punktā minētajiem dokumentiem pievieno arī personu apvienības reģistrāciju apliecinošu dokumentu. Ja pretendenta, kas ir personu apvienība, biedrs ir ārvalstī reģistrēta juridiska persona vai personu apvienība, tad pretendents papildus 6.2.punktā minētajiem dokumentiem pievieno arī šī biedra reģistrāciju apliecinošu dokumentu.[[2]](#footnote-2)
   5. Ja pretendents ir ārvalstī reģistrēta juridiska persona vai ārvalstī reģistrēta personu apvienība, tad pretendents papildus 6.2. un 6.4.punktā minētajiem dokumentiem pievieno arī tā amatpersonu un biedru sarakstu.[[3]](#footnote-3)
   6. Piedāvājums jāiesniedz elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;
      2. elektroniski aizpildāmos dokumentus sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas (izņemot nolikuma 6.7.1.apakšpunktā minētos dokumentus), t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   7. Sagatavojot piedāvājumu, pretendents ievēro, ka:
      1. pieteikuma veidlapa, tehniskais un finanšu piedāvājums jāaizpilda tikai elektroniski atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
      2. iesniedzot piedāvājumu, pretendents pretendenta pieteikumu (sk. 2.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras piegādātāju apvienībā iekļautās personas pārstāvim ar pārstāvības tiesībām. **Ja pieteikumu ir parakstījusi persona, kurai nav pārstāvības tiesības, tad piedāvājums tiek noraidīts.**
   8. Pretendents var iesniegt tikai vienu piedāvājumu par visu iepirkuma priekšmetu kopā. Pretendents nedrīkst iesniegt piedāvājuma variantus.
   9. Piedāvājums jāsagatavo latviešu valodā. Pretendentu atlases dokumenti un tehniskā dokumentācija var tikt iesniegta citā valodā, ja klāt ir pievienots pretendenta apliecināts tulkojums latviešu valodā (saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”).
   10. Ja pretendents iesniedz dokumentu kopijas, katrai dokumenta kopijai jābūt pretendenta apliecinātai atbilstoši Ministru kabineta 2018.gada 4.septembra noteikumos Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas atbilstību oriģinālam, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   11. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) ietvertos nosacījumus.
   12. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
   13. Ja piedāvājums saturēs kādu no 6.12. punktā minētajiem riskiem, tas netiks izskatīts.
   14. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, attiecīgi to noformējot ”Grozījumi” vai ”At**s**aukums”. Piedāvājuma atsaukumam ir bezierunu raksturs, un tas izslēdz pretendentu no tālākas dalības iepirkumā

## Pretendentu atlasei iesniedzamie dokumenti

* 1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu. Iesniedzot nolikuma 7.2.punktā pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei.
  2. Lai apliecinātu savas kvalifikācijas atbilstību nolikuma atlases prasībām, pretendentam jāiesniedz:
     1. aizpildīta pieteikuma veidlapa (2. pielikums);
     2. informācija par pretendenta pieredzi (3.pielikums);
     3. pretendenta apliecinājums, ka pretendents ir sniedzis patiesu informāciju savas kvalifikācijas novērtēšanai (ja nolikuma 7.2.1. apakšpunktā minētajā pieteikuma veidlapā netiek iekļauts nolikuma 2. pielikuma 3. punkts).

## Tehniskais un finanšu piedāvājums

Tehniskajā piedāvājumā pretendents norāda sava piedāvājuma atbilstību tehniskajai specifikācijai atbilstoši tehniskā piedāvājuma formai (1.pielikums) un finanšu piedāvājumā pretendents norāda līgumcenu *euro* bez PVN, PVN summu un līgumcenu kopā ar PVN saskaņā ar nolikuma 4.pielikumu.

## Piedāvājuma noformējuma atbilstība

* 1. Līdz pretendentu kvalifikācijas izskatīšanai Komisija pārbauda pretendentu piedāvājumu noformējuma atbilstību nolikuma 6.nodaļas prasībām.
  2. Ja piedāvājums neatbilst iepirkuma nolikumā noteiktajām prasībām un pārkāpums ir būtisks, tādējādi ietekmējot piedāvājuma (vai kāda tā dokumenta) juridisko spēku, Komisija piedāvājumu noraida un tālāk neizskata.

## Pretendentu atlase

* 1. Pretendentu atlases prasību izpilde ir obligāta visiem pretendentiem, kuri vēlas iegūt tiesības slēgt iepirkuma līgumu.
  2. Pretendentam jāatbilst šādiem kritērijiem:
     1. Pretendentam pēdējo 3 (trīs) gadu laikā (2017., 2018., 2019. un 2020.gadā līdz piedāvājuma iesniegšanas termiņam) ir pieredze vismaz 2 (divās) piegādēs, kur medicīnas preces vai iekārtas piegādātas vismaz EUR 25 000 bez PVN apmērā.
     2. uz pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 9.panta astotajā daļā norādītie pretendentu izslēgšanas noteikumi;
     3. uz personālsabiedrības biedru, ja pretendents, kuram būtu piešķiramas līguma slēgšanas tiesības, ir personālsabiedrība, neattiecas Publisko iepirkumu likuma 9.panta astotās daļas 1.-3.punktā norādītie izslēgšanas gadījumi;
     4. uz pretendenta, kuram būtu piešķiramas līguma slēgšanas tiesības, norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu un nolikumā noteiktajām prasībām, nav attiecināmi Publisko iepirkumu likuma 9.panta astotās daļas 1.-3.punktā norādītie izslēgšanas gadījumi;
     5. uz pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt šo pretendentu darbībās, kas saistītas ar filiāli, vai uz personālsabiedrības biedru, tās valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi;
     6. pretendents ir sniedzis patiesu informāciju savas kvalifikācijas novērtēšanai.
  3. Lai pārbaudītu, vai uz nolikuma 10.2.2. - 10.2.5. apakšpunktā minētajiem subjektiem nav attiecināmi nolikuma 10.2.punktā norādītie izslēgšanas gadījumi, Pasūtītājs veiks pārbaudi atbilstoši Publisko iepirkumu likuma 9.panta devītās, desmitās, vienpadsmitās un divpadsmitās daļas noteikumiem, kā arī Starptautisko un Latvijas Republikas nacionālo sankciju likuma 11.1panta noteikumiem.
  4. Komisija bez tālākas izskatīšanas noraidīs to pretendentu piedāvājumus, kurus tā būs atzinusi par neatbilstošiem kādam no nolikuma 10.2.punktā noteiktajiem pretendentu atlases kritērijiem.

## Piedāvājuma vērtēšana un piedāvājuma izvēles kritērijs

* 1. Pretendenta piedāvājums tiks noraidīts, ja:
     1. iestājies nolikuma 10.4. punktā minētais gadījums;
     2. pretendenta iesniegtais tehniskais piedāvājums neatbilst tehniskās specifikācijas prasībām.
  2. Komisija veic piedāvājuma izvēli tikai no tiem piedāvājumiem, kurus komisija nav noraidījusi pretendentu atlases kārtā saskaņā ar nolikuma 11.1.punktu.
  3. Piedāvājuma izvēles kritērijs ir cena. Komisija atzīs par uzvarētāju pretendentu, kurš ir piedāvājis viszemāko cenu.
  4. Ja vismaz divi pretendenti, kuru piedāvājumi atbilst nolikuma prasībām, ir piedāvājuši vienādu viszemāko cenu, līguma slēgšanas tiesības piešķirs tam pretendentam, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja arī pēc šī kritērija nav iespējams noteikt, kuram pretendentam ir piešķiramas līguma slēgšanas tiesības, Komisija uzvarētāju nosaka, veicot izlozi starp šiem pretendentiem.

## Komisijas tiesības un pienākumi

* 1. Komisijai ir tiesības:
     1. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu novērtēšanai;
     2. normatīvajos aktos noteiktajā kārtībā labot finanšu piedāvājumos konstatētās aritmētiskās kļūdas;
     3. izvēlēties nākamo lētāko piedāvājumu, ja izraudzītais pretendents atsakās slēgt iepirkuma līgumu ar pasūtītāju;
     4. jebkurā brīdī pārtraukt iepirkumu, ja tam ir objektīvs pamatojums.
  2. Komisijai ir pienākums:
     1. nodrošināt iepirkuma norisi un dokumentēšanu;
     2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
     3. normatīvajos aktos noteiktajā kārtībā sniegt informāciju par iepirkuma procedūru pēc ieinteresēto personu pieprasījuma;
     4. vērtēt pretendentus un to iesniegtos piedāvājumus saskaņā ar Publisko iepirkumu likumu, nolikumu un tehnisko specifikāciju, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

## Pretendenta tiesības un pienākumi

* 1. Pretendentam ir tiesības:
     1. normatīvajos aktos noteiktajā kārtībā apvienoties grupā ar citiem pretendentiem un iesniegt vienu kopēju piedāvājumu;
     2. iesniegt iebildumus par iepirkumu Publisko iepirkumu likumā noteiktajā kārtībā;
     3. iesniedzot piedāvājumu, pieprasīt apliecinājumu, ka piedāvājums ir saņemts;
     4. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
     5. pārsūdzēt pasūtītāja pieņemto lēmumu tiesā likumā noteiktajā kārtībā, ja pretendents uzskata, ka tā tiesības ir aizskartas vai ir iespējams šo tiesību aizskārums.
  2. Pretendentam ir pienākums:
     1. sagatavot piedāvājumus atbilstoši iepirkuma nolikuma un tehniskās specifikācijas prasībām;
     2. sniegt patiesu informāciju;
     3. sniegt atbildes uz Komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

## Līguma slēgšana

* 1. Pasūtītājs piešķirs līguma slēgšanas tiesības tam pretendentam, kurš atbilst visām pretendentu atlases prasībām, un kurš ir piedāvājis zemāko cenu.
  2. Pasūtītājs slēgs iepirkuma līgumu ar iepirkuma uzvarētāju, pamatojoties uz iesniegto piedāvājumu par attiecīgo iepirkuma priekšmetu un saskaņā ar nolikuma noteikumiem.

1. **Personas datu apstrāde**
   1. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde un Eiropas Parlamenta un Padomes 2016.gada 27.aprīļa regula Nr.2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 6.panta pirmā punkta “b” un “c” apakšpunkts.
   2. Pretendenta piedāvājumā iekļauto fizisko personu dati tiks apstrādāti, lai nodrošinātu iepirkuma norisi atbilstoši publisko iepirkumu jomu reglamentējošajiem normatīvajiem aktiem.

## Nolikuma pielikumi

1. pielikums – Tehniskā specifikācija/Tehniskā piedāvājuma forma;

2. pielikums – Pretendenta pieteikums par piedalīšanos iepirkumā;

3. pielikums – Pieredzes apraksta sagatavošanas forma;

4. pielikums – Finanšu piedāvājuma forma;

5. pielikums – Līguma projekts.

1.pielikums

Iepirkuma

„Daudzfunkcionāla mācību manekena (pieaugušais) iegāde”

nolikumam

iepirkuma identifikācijas Nr. RSU SKMK 2020/1

**TEHNISKĀ SPECIFIKĀCIJA/TEHNISKĀ PIEDĀVĀJUMA FORMA**

|  |  |  |  |  |
| --- | --- | --- | --- | --- |
| **Nosaukums** | **Tehniskā specifikācija** | **Skaits (vienības)** | **Piedāvājums, norādot piedāvātās iekārtas ražotāju un modeli, kā arī atbilstību prasībām** | **Piedāvātais skaits** |
| Daudzfunkcionāls mācību manekens (pieaugušais) | |  | | --- | | 1. Manekenam jānodrošina iespējas veikt:: | | * 1. bezvadu vadību un darbību no Li-ion tipa baterijas; | | * 1. elpošanas nodrošināšanu, pielietojot elpināšanas maisu un atbilstoša izmēra masku; | | * 1. orālu intubāciju; | | * 1. elpošanas nodrošināšanu, pielietojot laringeālo masku un *Combitube*; | | * 1. krūšu kurvja kompresijas; | | * 1. sirds ritma monitorēšanu, izmantojot monitora/defibrilatora monitorēšanas kabeli; | | * 1. sirds ritma monitorēšanu, izmantojot defibrilatora cietās lāpstiņas; | | * 1. defibrilāciju (ne vairāk kā 360 J/min); | | * 1. sinhronizēto kardioversiju; | | * 1. sirds ārējo stimulāciju; | | * 1. plaušu obstrukcijas simulāciju; | | * 1. intravenozās pieejas nodrošināšanas simulāciju; | | * 1. elpošanas un citu orgānu radītu skaņu (normālu un patoloģisku) simulāciju; | | * 1. acu zīlīšu nomaiņu atbilstoši simulācijas nosacījumiem. | | 1. Manekenam jābūt vismaz šādā komplektācijā: | | 1. pilna auguma un pareizas pieauguša cilvēka anatomijas manekens (ne smagāks par 37 kg , augums 175 cm +/- 5 cm ); | | 1. roka ar i/v pieejas nodrošināšanas treniņu iespēju; | | 1. krāsa pietuvināta cilvēka (eiropeīda) ādas krāsai; | | 1. integrēti sensori vismaz šādu veikto manipulāciju automātiskai reģistrēšanai: | | * + 1. pulsa palpācija, | | * + 1. krūšu kurvja kompresijas, | | * + 1. plaušu mākslīgā ventilācija, | | * + 1. defibrilācija, | | * + 1. sirds ārējā stimulācija; | | 1. manekena un kontroles paneļa savienotājkabelis; | | 1. rezerves daļu komplekts, kurā ietilpst: | | 1. elpceļu lubrikants; | | 1. dažāda izmēra acu zīlīšu komplekts; | | 1. planšetveida, skārienjutīga vadības ierīce ar: | | 1. instalētu simulācijas datorprogrammu; | | 1. maiņstrāvas tīkla barošanas kabeli; | | * 1. viegli mazgājams un kopjams manekena apģērbs; | | * 1. koferis manekena uzglabāšanai un pārvietošanai. | | 1. Datorprogrammai jānodrošina vismaz šādas iespējas veikt: | | 1. sirds ritma un traucējumu simulāciju, mainot: | | 1. sirds ritma vai traucējuma veidu, | | 1. sirdsdarbības frekvenci. | | 1. Elpošanas traucējumu simulāciju: | | 1. apnoe, | | 1. elpceļu obstrukciju; | | 1. cirkulācijas traucējumu simulāciju: | | 1. pulsa spraigums korelācijā ar arteriālo asins spiedienu; | | 1. arteriālā asinsspiediena iestatīšanu atbilstoši modelētās simulācijas nosacījumiem; | | 1. iestatāmo parametru (datu) manuālu koriģēšanu atbilstoši modelētās simulācijas nosacījumiem; | | 1. sirds ritma vizualizāciju defibrilatora monitorā; | | 1. kardiopulmonālas reanimācijas scenāriju programmēšanu; | | 1. veikto manipulāciju, darbību uzskaiti. | | 4. Manekena piegādātājs nodrošina: | | 4.1. ne mazāk kā 24 mēnešu garantiju; | | 4.2. sertificēta \* servisa inženiera atbalstu Rīgā. | | **\***pievienot apmācības sertifikātu no ražotajā. | |  | | 2 |  |  |

2.pielikums

Iepirkuma

„Daudzfunkcionāla mācību manekena (pieaugušais) iegāde”

nolikumam

iepirkuma identifikācijas Nr. RSU SKMK 2020/1

**PIETEIKUMS**

Iepirkumam

“Daudzfunkcionāla mācību manekena (pieaugušais) iegāde”

ID Nr. RSU SKMK 2020/1

|  |  |
| --- | --- |
| **Kam:**  RSU Sarkanā Krusta medicīnas koledža Nodokļu maksātāja reģ. Nr.: 90000809720  Jāņa Asara iela 5, Rīga, LV-1009 | **No:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums, reģ. Nr. un adrese) |

Saskaņā ar iepirkuma “Daudzfunkcionāls mācību manekens (pieaugušais)”, identifikācijas Nr. RSU SKMK 2020/1 (turpmāk – iepirkums) nolikumu, Pretendents \_\_\_\_\_\_\_\_\_\_\_\_\_tā pārstāvēt tiesīgas personas \_\_\_\_\_\_\_\_\_\_\_\_\_\_\_ vārdā apstiprina piedāvājumā sniegto ziņu patiesumu, kā arī apstiprina, ka:

1. piekrīt iepirkuma nolikuma pievienotā iepirkuma līguma projekta nosacījumiem;

2. iesniedz piedāvājumu iepirkumā;

3. piedāvājumā norādītās izmaksas līguma darbības laikā netiks mainītas;

4. ievēros iepirkuma nolikuma un iepirkuma līgumā noteiktās prasības, kā arī Latvijas Republikā spēkā esošo normatīvo aktu prasības;

5. apliecina, ka ir nepieciešamās profesionālās, tehniskās un organizatoriskās spējas, finanšu resursi, iekārtas, personāls un cita fiziska infrastruktūra, kas nepieciešami iepirkuma līguma izpildei;

6. nav ieinteresēts nevienā citā piedāvājumā, kas iesniegts iepirkumā;

7. Apliecina, ka uzņēmums 🞏 **atbilst** 🞏 **neatbilst**  **mazā/vidējā[[4]](#footnote-4) uzņēmuma statusam** *(vajadzīgo atzīmēt).*

*8. Aizpilda, ja Pretendents Līguma izpildē piesaista apakšuzņēmējus vai balstās uz personas iespējām, lai apliecinātu tā atbilstību Nolikumā noteiktajām kvalifikācijas prasībām):*

INFORMĀCIJA PAR APAKŠUZŅĒMĒJIEM VAI PERSONU, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA KVALIFIKĀCIJU

|  |  |  |  |  |
| --- | --- | --- | --- | --- |
| **Nr.**  **p.k.** | **Apakšuzņēmēja vai personas, uz kuras iespējām Pretendents balstās kvalifikācijas apliecināšanai, nosaukums, reģistrācijas numurs, adrese un kontaktpersona** | **Apakšuzņēmējam nododamo darbu apjoms (% no Līguma kopējās cenas)** | **Līguma daļas, kuras nodos izpildei apakšuzņēmējiem** | **Norāda vai apakšuzņēmēja vai personas, uz kuras iespējām Pretendents balstās kvalifikācijas apliecināšanai ir mazā vai vidējā uzņēmuma statuss.** |
| **1.** |  |  |  |  |
| **2.** |  |  |  |  |

Informācija par pretendentu vai personu, kura pārstāv piegādātāju Atklātā konkursā:

|  |  |
| --- | --- |
| Pretendenta nosaukums: |  |
| Reģ. Nr.: |  |
| Juridiskā adrese: |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese (obligāti norādāma):** |
| Banka: |  |
| Kods: |  |
| Konts: |  |

Ar šo uzņemos pilnu atbildību par iepirkumam dokumentu komplektāciju, tajos ietverto informāciju, noformējumu, atbilstību iepirkuma nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:

Pieteikums sagatavots un parakstīts 20\_\_\_\_. gada \_\_. \_\_\_\_\_\_\_\_\_\_\_.

3.pielikums

Iepirkuma

„Daudzfunkcionāla mācību manekena (pieaugušais) iegāde”

nolikumam

iepirkuma identifikācijas Nr. RSU SKMK 2020/1

**Pretendenta pieredze līdzīgu pakalpojumu sniegšanā**

|  |  |  |  |  |  |
| --- | --- | --- | --- | --- | --- |
| Nr.p.k. | Pasūtītājs | Līguma priekšmets un apraksts | Līguma izpildes datums | Pasūtītāja kontaktpersonas vārds, uzvārds, tālrunis | Līguma summa |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja amata nosaukums, vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V

4. pielikums

Iepirkuma

„Daudzfunkcionāla mācību manekena (pieaugušais) iegāde”

nolikumam

iepirkuma identifikācijas Nr. RSU SKMK 2020/1

**FINANŠU PIEDĀVĀJUMS**\*

|  |  |  |  |  |
| --- | --- | --- | --- | --- |
| Nr.  p.k. | Prece | Cena bez PVN EUR par vienību | Vienību skaits | Cena kopā bez PVN EUR |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Kopā |  |
|  |  |  | PVN |  |
|  |  |  | Kopā ar PVN |  |

|  |  |  |  |
| --- | --- | --- | --- |
|  |  |  |  |

\* Finanšu piedāvājumā jānorāda piedāvājuma summa eiro valūtā. Aprēķinos lieto 2 (divas) decimālzīmes aiz komata.

**Piedāvājuma cena kopā EUR bez PVN par visu iepirkuma apjomu ………….. EUR bez PVN.**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja amata nosaukums, vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V

**5. pielikums**

Iepirkuma

„Daudzfunkcionāla mācību manekena (pieaugušais) iegāde”

nolikumam

iepirkuma identifikācijas Nr. RSU SKMK 2020/1

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(projekts)*

Piegādātāja Nr. \_\_\_\_\_\_\_ Pasūtītāja Nr. \_\_\_\_\_\_\_\_\_\_\_\_\_\_\_\_\_

Rīga, 2018.gada \_\_\_.\_\_\_\_\_\_\_\_

**1. Līguma puses**

**1.1. Pasūtītājs:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk Līguma tekstā saukts Pasūtītājs, no vienas puses;

**1.2. Izpildītājs:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**,reģistrācijas nr. \_\_\_\_\_\_\_\_\_\_\_\_\_\_\_\_\_, turpmāk Līguma tekstā saukta Izpildītājs, \_\_\_\_\_\_\_\_\_\_\_\_\_\_\_\_\_\_ personā, no otras puses,

abi kopā un katrs atsevišķi turpmāk Līguma tekstā saukti arī Puses.

**2. Līguma noslēgšanas pamatojums**

2.1. Pasūtītājs ar mērķi īstenot projektu “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (vienošanās Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ir veicis iepirkumu „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, iepirkuma identifikācijas Nr. \_\_\_\_\_\_\_\_\_\_\_\_\_\_\_\_\_\_, turpmāk tekstā - Iepirkums.

2.2. Izpildītājs ir piedalījies Pasūtītāja rīkotajā Iepirkumā.

2.3. Saskaņā ar iepirkuma komisijas lēmumu, Izpildītājs ir ieguvis tiesības realizēt savu iesniegto piedāvājumu.

**3. Līguma priekšmets**

3.1. Pasūtītājs pērk un Izpildītājs pārdod un piegādāt Daudzfunkcionāla mācību manekenu (pieaugušais) saskaņā ar šī Līguma 1.pielikumu, turpmāk Līguma tekstā sauktus Prece, ievērojot šajā Līgumā un šī Līguma pielikumos noteikto piegādes kārtību un termiņus.

3.2. Pēc Preces piegādes Izpildītājs nodrošina funkcionālajam mērķim un ražotāja prasībām atbilstošu uzstādīšanu visām precēm.

3.3. Pēc Līguma 1.pielikumā norādīto preču piegādes Izpildītāja pārstāvis veic Pasūtītāja norādītā personāla apmācību (vismaz 3 darbiniekiem) darbam ar Preci vismaz 4 h apmērā. Apmācības ietvaros pasūtītāja norādītais personāls tiek iepazīstināts ar preces darbības principiem, funkcionālajām iespējām un ekspluatācijas noteikumiem saskaņā Pasūtītāja vajadzībām.

3.4. Izpildītājs apņemas piegādāt 3 mēnešu laikā no pasūtījuma izdarīšanas, piegādājot to uz adresi: J. Asara iela 5, Rīga, LV-1009.

3.6. Īpašuma tiesības uz Preci Pasūtītājam pāriet ar brīdi, kad tā tiek nodota Pasūtītājam, parakstot preču pavadzīmi – rēķinu, pēc preču uzstādīšanas.

**4. Preces nodošanas - pieņemšanas nosacījumi**

4.1. Preču piegāde notiek pilnībā 3 mēnešu laikā no pasūtījuma izdarīšanas.

4.3. Izpildītājs apņemas saskaņot (rakstveidā vai telefoniski) Preces piegādes laiku ne vēlāk kā 3 dienas pirms piegādes.

4.4. Pēc preču piegādes un uzstādīšanas Pasūtītāja pilnvarotās personas pārbauda vai piegādātās Preces ir darba kārtībā un bez bojājumiem. Ja piegādātajām Precēm tiek konstatēti bojājumi vai Prece nav darba kārtībā, tiek uzskatīts, ka šie bojājumi ir nodarīti Izpildītāja vainas dēļ, veicot nekvalitatīvu Preces piegādi.

4.5. Izpildītājs ir atbildīgs par piegādājamās Preces pilnīgas vai daļējas bojāejas vai bojāšanās risku, kā arī par nejaušiem un netīšiem zaudējumiem, kas nodarīti Precei līdz tās piegādei.

4.6. Pirms Pušu pilnvarotās personas paraksta šī Līguma 4.5. punktā minētos dokumentus, Izpildītājs apmāca Pasūtītāja norādīto personālu saskaņā ar Līguma noteikumiem un Pasūtītājs veic Preces darbības pārbaudi ne ilgāk kā 48 stundas.

4.5. Par Preces piegādes dienu tiek uzskatīta diena, kad Pasūtītājs ir pieņēmis Preces piegādi atbilstoši šī Līguma noteikumiem un Pušu pilnvarotās personas parakstījušas Preču pavadzīmi piegādes vietā, Izpildītājs Preci uzstādījis un veicis apmācību.

4.6. Puses paraksta Preces nodošanas - pieņemšanas aktu 10 dienu laikā, no dienas, kad Izpildītājs atbilstoši šī Līguma noteikumiem piegādājis un uzstādījis Preci un veicis apmācību.

4.10. Izpildītājs apņemas Preces piegādes un uzstādīšanas laikā, ievērot Latvijas Republikā spēkā esošo darba drošības un ugunsdrošības noteikumu prasības.

**5. Norēķinu kārtība**

5.1. Pasūtītājs maksā pirkuma maksu Izpildītājam par Preces pārdošanu EUR \_\_\_\_\_\_\_\_\_\_\_\_\_\_, pievienotās vērtības nodoklis \_\_\_% EUR \_\_\_\_\_\_\_\_\_\_\_\_\_\_, kopā **EUR \_\_\_\_\_\_\_\_\_\_\_\_\_\_\_**, turpmāk tekstā Pirkuma maksa, kas aprēķināta atbilstoši Līguma 2.pielikumā norādītajām Preces cenām. Pirkuma maksā iekļauti Preču piegādes, uzstādīšanas un Pasūtītāja norādītā personāla apmācības izdevumi.

5.2. Pasūtītājs veic samaksu par Preci pārskaitot Pirkuma maksu uz Izpildītāja norēķinu kontu, saskaņā ar finanšu piedāvājumā norādītām izmaksām pēc Preču piegādes 10 dienu laikā no Preces nodošanas - pieņemšanas akta parakstīšanas un rēķina saņemšanas.

5.3. Visi maksājumi Izpildītājam šī Līguma ietvaros tiek veikti EUR pārskaitījuma veidā uz norēķinu kontu.

5.4. Izpildītājs nodrošina Pirkuma maksas nemainīgumu visā šī Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai.

**6. Pušu atbildība un sankcijas**

6.1. Puses ir materiāli atbildīgas par līgumisko saistību neizpildi vai nepienācīgu izpildi. Izpildītājs atbild par šī Līguma pielikumā minēto Preci saskaņā ar LR Civillikuma 1593. panta prasībām.

6.2. Neviena no Pusēm nav tiesīga nodot savas tiesības un saistības, kas attiecas un izriet no šī Līguma, trešajai personai bez otras Puses rakstveida piekrišanas.

6.3. Ja Izpildītājs šī Līguma 3.4. apakšpunktā noteiktajā termiņā Preci (visu vai daļu no tās) nav piegādājis, piegādājis Tehniskajai specifikācijai neatbilstošu preci, vai arī piegādājis Preci, kas nav darba kārtībā, tiek sastādīts defekta akts, kurā Pasūtītāja pilnvarota persona norāda atklātos trūkumus. Izpildītājam par saviem līdzekļiem tie jānovērš 10 dienu laikā. Trūkumu novēršanas termiņā Pārdevējam tiek aprēķināts līgumsods 0.5 % apmērā no Pirkuma maksas par katru trūkumu novēršanas termiņa dienu, bet ne vairāk kā 10% nepiegādātās preces vērtības.

6.4. Defekta aktu paraksta Pušu pilnvarotās personas, un tas kļūst par šī Līguma neatņemamu sastāvdaļu.

6.5. Preces nodošanas - pieņemšanas akta parakstīšana ir iespējama vienīgi pēc defekta aktā norādīto trūkumu pilnīgas novēršanas.

6.6. Izpildītājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītāja pilnvarotajai personai.

6.7. Ja Izpildītājs 5 darba dienu laikā no šī Līguma 3.4. apakšpunktā noteiktā termiņa notecējuma nav nodevis Preci, Pasūtītājs ir tiesīgs vienpusēji izbeigt Līgumu, paziņojot par to Izpildītājam. Šajā gadījumā Izpildītājam 5 dienu laikā jāatmaksā Pasūtītājam saņemtais avansa maksājums un jānomaksā Pasūtītājam vienreizējs līgumsods 10 % apmērā no Pirkuma maksas.

6.8. Puses tiek atbrīvotas no atbildības par Līguma saistību pilnīgu vai daļēju neizpildi, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt, kura līguma slēgšanas brīdī nebija iespējams paredzēt, kura nav radusies puses vai tā kontrolē esošas personas kļūdas vai rīcības dēļ un par kuras rašanos tās nenes atbildību, ja tā padara saistību izpildi ne tikai apgrūtinošu, bet arī neiespējamu. Nepārvarama vara šī Līguma izpratnē ir stihiskas nelaimes, kara darbības, avārijas katastrofas, epidēmijas, streiki, iekšējie nemieri. Par minēto apstākļu iestāšanos Pusēm jāpaziņo septiņu dienu laikā. Puses nepārvaramas varas gadījumos vienojas par saistību izpildes termiņa pagarināšanu, Līguma izbeigšanu vai citu Līguma noteikumu izmaiņu, kamēr darbojas šie apstākļi un sekas.

6.9. Papildus Līguma 6.7.punktā Pasūtītājam ir tiesības atkāpties no līguma, ja:

6.9.1.piegādātā Prece neatbilst līgumam, šī neatbilstība nav vai nevar tikt novērsta līgumā paredzētajā termiņā un neatbilstībā nav vainojams pats pasūtītājs;

6.9.2. Izpildītājs līguma noslēgšanas vai līguma izpildes laikā sniedzis nepatiesas ziņas vai apliecinājumus;

6.9.3. Izpildītājs līguma noslēgšanas vai līguma izpildes laikā pārkāpis normatīvo aktu attiecībā uz līguma slēgšanu vai izpildi;

6.9.4. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt līguma izpildi saskaņā ar līguma noteikumiem vai kas negatīvi ietekmē pasūtītāja tiesības, kuras izriet no līguma;

6.9.5. ir zaudējis spēku vai kļuvis nerealizējams līguma nodrošinājums, ja tāds pieprasīts, un tas pēc pasūtītāja pieprasījuma nav aizstāts ar citu līdzvērtīgu nodrošinājumu ar pasūtītājam pieņemamiem noteikumiem;

6.9.6. Izpildītājs pārkāpj vai nepilda citu būtisku līgumā paredzētu pienākumu;

6.9.7. Izpildītājs pasūtītājam nodarījis zaudējumus;

6.9.8. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta līguma pārkāpuma;

6.9.9. Izpildītājs ir patvaļīgi pārtraucis līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;

6.9.10. Izpildītājs citos līgumā noteiktajos gadījumos;

6.9.11. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;

6.9.12. ārējā normatīvajā aktā noteiktajos gadījumos.

6.10. Ja Pasūtītājs nav veicis samaksu par Preci Līgumā noteiktā termiņā, tad tas maksā līgumsodu 0,5% apmērā par katru kavēto dienu bet n vairāk kā 10% apmērā no laikā nesamaksātās summas

**7. Garantija**

7.1. Izpildītājs garantē pilnīgu piegādātās Preces atbilstību Tehniskajai specifikācijai un Preces ražotāja specifikācijai. Izpildītājs apliecina, ka Prece atbilst vispārpieņemtām kvalitātes prasībām un ir darba kārtībā. Gadījumā, ja tiek konstatēts, ka Prece nav darba kārtībā vai ir nekvalitatīva, tad Pasūtītājam ir tiesības pieprasīt, lai Izpildītājs apmaina nekvalitatīvo vai bojāto Preci pret atbilstošas kvalitātes Preci.

7.2. Preces garantijas laiks tiek noteikts atbilstoši Tehniskai specifikācijai no Preces piegādes dienas.

7.3. Garantijas laikā Izpildītājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.

7.5. Garantijas termiņa laikā Izpildītājs veic garantijas remontu atbilstoši šādiem nosacījumiem:

7.5.1. Izpildītājs garantijas laikā nodrošina Pasūtītājam Preces bojājumu novēršanu Preces ekspluatācijas vietā;

7.5.2. Bojājumu novēršanas laiks – līdz 48 stundām no bojājuma pieteikšanas brīža;

7.5.3. Ja bojājumus nav iespējams novērst atbilstoši šī Līguma 7.5.1. un 7.5.2. apakšpunktam, Izpildītājs uz bojājumu novēršanas laiku ne ilgāk kā 30 dienas aizvieto bojāto Preci ar pēc tehniskajiem parametriem līdzvērtīgu vai labāku preci.

7.5.4. Prece tiek nomainīta pret jaunu (ekvivalentu vai labāku), ja bojājumu novēršanas laiks pārsniedz 30 (trīsdesmit) kalendārās dienas, vai Precei trešo reizi ir nepieciešams garantijas remonts. Visus izdevumus, kas saistīti ar bojātās Preces nomaiņu, sedz Izpildītājs.

7.6. Garantijas termiņa laikā Pretendents veic garantijas apkalpošanu. Garantijas apkalpošana tiek veikta atbilstoši Preces ražotāja nosacījumiem, lai tiktu saglabāta garantija.

7.7. Garantijas termiņa laikā pēc Pasūtītāja pieprasījuma Izpildītājam jānodrošina bezmaksas konsultācijas, kas saistītas ar Preces ekspluatāciju.

7.8. Ja garantijas remonts netiek veikts šī Līguma 7.5.3.apakšpunktā norādītajā laikā vai netiek ievērots kāds cits Līguma punkts, Izpildītājs maksā līgumsodu 0,5 % apmērā no Pirkuma maksas par katru nokavēto dienu. Līgumsods nav jāmaksā, ja Izpildītājs rakstiski vismaz trīs dienas pirms remonta termiņa notecējuma ir informējis Pircēju par no viņa neatkarīgu remontu kavējošu apstākļu rašanos un norādījis remonta izpildes galīgo termiņu, un Izpildītājs ar Pasūtītāja rakstisku piekrišanu remontējamo Preci nekavējoties aizvieto ar citu līdzvērtīgu Preci. Pasūtītājam ir tiesības ieturēt minēto līgumsodu no garantijas nodrošinājuma summas, ja tāda ir ieturēta. Ja līgumsods netiek ieturēts, tad līgumsods samaksājams 30 dienu laikā no attiecīga līgumsoda rēķina nosūtīšanas izpildītājam.

7.9. Pasūtītājs piesaka radušos bojājumus un tehnisko neatbilstību garantijas laikā Izpildītājam pa tālruni: \_\_\_\_\_\_\_\_\_\_\_\_\_\_ vai faksu \_\_\_\_\_\_\_\_\_\_\_\_\_.

**8. Pārējie noteikumi**

8.1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu ar to iegūstot savu pārstāvamo vārdā Līgumā minētās tiesības un pienākumus.

8.2. Līgums stājas spēkā ar tā parakstīšanas dienu un darbojas līdz pilnīgai Pušu saistību, t.sk. garantijas laika saistību izpildei.

8.3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.

8.4. Visus strīdus, kas izriet no šī Līguma Puses risina sarunu ceļā. Ja nav iespējams vienoties 15 dienu laikā no strīda rašanās dienas, jebkura no Pusēm ir tiesīga griezties LR tiesu iestādēs strīdus izšķiršanai.

8.5. Līgums sastādīts divos eksemplāros latviešu valodā, pa vienam katrai Pusei. Abiem Līguma eksemplāriem ir vienāds juridisks spēks.

8.6. Ar šo Līgumu Pasūtītājs no savas puses pilnvaro \_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_, savukārt Izpildītājs pilnvaro \_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_, kontrolēt šī Līguma izpildi un parakstīt Līguma 4.6. punktā minēto kopējo Preces nodošanas - pieņemšanas aktu.

8.7. Izpildītājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus līguma izpildē. Pasūtītājs var prasīt apakšuzņēmēja viedokli par nomaiņas iemesliem.

8.9.Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.9.1.piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.9.2.tiek nomainīts apakšuzņēmējs, uz kura iespējām Izpildītājs ir balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma [42. panta](https://likumi.lv/doc.php?id=287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;

8.9.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;

8.9.4.apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.10.Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.11.Pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma [42. panta](https://likumi.lv/doc.php?id=287760#p42) noteikumus. Publisko iepirkumu likuma [42. panta](https://likumi.lv/doc.php?id=287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

8.12.Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**9. Pušu juridiskās adreses, rekvizīti un paraksti**

1. Informāciju par to, kā ieinteresētais piegādātājs var reģistrēties par Nolikuma saņēmēju, skatīt <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)
2. Ja minētie dokumenti nebūs pievienoti piedāvājumam, iepirkuma komisija tos pieprasīs no pretendenta piedāvājumu izvērtēšanas procesā. [↑](#footnote-ref-2)
3. Ja minētie dokumenti nebūs pievienoti piedāvājumam, iepirkuma komisija tos pieprasīs no pretendenta piedāvājumu izvērtēšanas procesā. [↑](#footnote-ref-3)
4. Mazais uzņēmums – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*;

   Vidējais uzņēmums – uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-4)